  Майя Бывальцева Таяз арын Удмуртиын 534 адями лемтэй куртчиськемен эмъяськонниосы вазиськиз, соос пӧлын 167 пиналъёс. Со сярысь Роспотребнадзорлэн элькунъя управлениезлэн пресс-службаез ивортӥз. Тужгес трос вазиськисьёсты каръёсын пусйизы: Ижкарын – 44 процентэз (235 учыр), Можгаын – 6,9 процентэз (37 учыр), Воткаын – 6,7 процентэз (36 учыр). Озьы ик лемтэй мертчиськон учыръёс уногес Можга ёросын – 28, Ува ёросын – 25, Шаркан ёросын – 16, Эгра ёросын – 15 учыр. 355 лемтэйёсты энцефалитлы эскеризы, через 11-езлэсь (3,1 процент) шедьтӥзы. 262 нымы-кибыез боррелиозлы эскеризы, висёнэз 62-езлэсь (23,7 процент) пусйизы. Туэ Удмуртиын 49 сюрс 609 адями лемтэй энцефалитлы пумит прививка пуктӥз, со пӧлын 38 сюрс 564 пиналъёс. Вир сюпсись нымы-кибыослэсь 36,6 гектарез тазатӥзы. Тодэ вайытом, таяз арын элькунын лемтэй мертчиськон нырысетӥ учыръёсты 12-тӥ оштолэзе пусйизы. Дас нунал талэсь азьвыл 70-лэсь кӧня ке тросгес адями эмъяськонние вазиськиз вал.  Тегъёс: Ижкар Роспотребнадзор Удмуртия лемтэй  